Olivia Rodrigo

Olivia Isabel Rodrigo (født 20. februar 2003 i Temecula i California i USA) er en amerikansk sanger, låtskriver og skuespiller.

Karriere

Musikkarriere 
I 2020 signerte hun med Geffen Records og Interscope, og 8. januar 2021 ga hun ut sin første singel, «Drivers License», som toppet hitlistene i flere land, deriblant i Norge, hvor den toppet den norske singellista i fem uker. Den oppnådde større suksess i hennes hjemland, USA, hvor den toppet Billboard Hot 100 i åtte uker. 1. april 2021 ga hun ut oppfølgersingelen Deja Vu. Den debuterte på 8. plass på Billboard Hot 100, hvor hun ble med det første artist som debuterer i topp 10 med sine to første singler på den lista. I Norge nådde den en 17. plass. Én uke før debutalbumet hennes ble utgitt, ga hun ut sin tredje singel derfra, «Good 4 U», som ble hennes andre singel til å toppe Billboard Hot 100. I Norge debuterte den på en 31. plass i uke 20, og klatret opp 30 plasser derfra til førsteplass den påfølgende uka.

Den 21. mai 2021 ga hun ut sitt debutalbum Sour, som debuterte på førsteplass i Norge, Storbritannia og flere land. Norge var første land i verden til å motta sertifisering for det albumet, hvor den fikk platinaplate allerede fire dager etter utgivelsen.

25. juni 2022 holdt Rodrigo en konsert ved musikkfestivalen Glastonbury 2022, hvor en del av opptredenen ble gjort sammen med artisten Lily Allen. Sammen framførte de Allens «Fuck You» i protest mot opphevelsen av Roe mot Wade som skjedde dagen før. Rodrigo started opptredenen med å dedikere sangen («Fuck You») til høyesterettsdommerne som stemte for å oppheve dommen med fulle navn.

Skuespillerkarriere 
Som skuespiller er hun kjent for rollene som Paige Olvera fra Disney Channel-serien Bizaardvark og Nini Salazar-Roberts fra Disney+-serien High School Musical: The Musical: The Series.

Diskografi

Studioalbum 
 Sour (2021)
 Guts (2023)

Singler 
 «Drivers License» (2021)
 «Deja Vu» (2021)
 «Good 4 U» (2021)
 «Traitor» (2021)
 «Brutal» (2021)
 «Vampire» (2023)

Referanser

Eksterne lenker 
 
 
 
 

Fødsler i 2003
Sangere fra USA
Skuespillere fra USA
Låtskrivere fra USA
Personer fra Riverside County i California
Personer fra USA av filippinsk opphav
Personer fra USA av tysk opphav
Personer fra USA av irsk opphav